Wha Daur Meddle Wi' Me?

Ma castle is aye ma ain, An' herried it never shall be,
 * For I maun fa' ere it's taen,

An' wha daur meddle wi' me? Wi' ma kit i' the rib o' ma naig,
 * Ma sword hingin' doon by ma knee,

For man I am never afraid, An' wha daur meddle wi' me?
 * Wha daur meddle wi' me?
 * Wha daur meddle wi' me?

Oh, ma name it's wee Jock Elliot,
 * An' wha daur meddle wi' me?

Fierce Bothwell I vanquished clean, Gar'd troopers an' fitmen flee;
 * By my faith I dumfoondert the Queen,

An' wha daur meddle wi' me? Alang by the dead water stank,
 * Jock Fenwick I met on the lea,

But his saddle was toom in a clank, An' wha daur meddle wi' me?
 * Wha daur meddle wi' me?
 * Wha daur meddle wi' me?

Oh, ma name it's wee Jock Elliot,
 * An' wha daur meddle wi' me?

Whar Keelder meets wi' the Tyne, Masel an' ma kinsmen three,
 * We tackled the Percies nine -

They'll never mair meddle wi' me. Sir Harry wi' nimble brand,
 * He pricket ma cap ajee,

But I cloured his heid on the strand, An' wha daur meddle wi' me?
 * Wha daur meddle wi' me?
 * Wha daur meddle wi' me?

Oh, ma name it's wee Jock Elliot,
 * An' wha daur meddle wi' me?

The Cumberland reivers ken The straik ma airm can gie,
 * An' warily pass the glen,

For wha daur meddle wi' me? I chased the loons doon to Carlisle,
 * Jook't the raip on the Hair-i-bee,

Ma naig nickert an' cockit his tail, But wha daur meddle wi' me?
 * Wha daur meddle wi' me?
 * Wha daur meddle wi' me?

Oh, ma name it's wee Jock Elliot,
 * An' wha daur meddle wi' me?

Ma kinsmen are true, an' brawlie, At glint o' an enemie,
 * Round Park's auld Turrets they rally,

An' wha daur meddle wi' me? Then heigh for the tug an' the tussle,
 * Tho' the cost should be Jethart tree;

Let the Queen an' her troopers gae whustle An' wha daur meddle wi' me?
 * Wha daur meddle wi' me?
 * Wha daur meddle wi' me?

Oh, ma name it's wee Jock Elliot,
 * An' wha daur meddle wi' me?